Τι είναι η Φαραώ;
Είναι η άμμος και ο ουρανός.
Και ό,τι υπάρχει ενδιάμεσα.
Η Αίγυπτος είναι η πρωτότοκή της.
Κι όταν έρθει η στιγμή...
πρέπει να θυσιάσει τα πάντα για να προστατεύσει ό,τι αγαπά πιο πολύ.
Τι έκανες;
Έκανα ό,τι έπρεπε για να προστατεύσω ό,τι μου ανήκει.
Ο Οκταβιανός θα ικανοποιήσει το αίτημά σας.
Υπό έναν όρο.
Σκοτώστε τον Αντώνιο.
Θέλω μόνο την εμπιστοσύνη σου.
ΒΑΣΙΛΙΣΣΑ ΚΛΕΟΠΑΤΡΑ
ΑΛΕΞΑΝΔΡΕΙΑ 31 Π.Χ.
Μετά τη Ναυμαχία του Άκτιου,
ο Μάρκος Αντώνιος μπαίνει σε μια περίοδο κατάθλιψης.
Ο στόλος τους έχει καταστραφεί. Ο στρατός τους έχει διαλυθεί.
Δεν μιλάει στην Κλεοπάτρα.
Έχει πληγεί η εμπιστοσύνη της σ' αυτόν.
Συνεπώς, έχει πληγεί η εμπιστοσύνη στη σχέση τους.
"Να τον εμπιστευτώ;"
"Εκείνος με εμπιστεύεται;"
Υπάρχει μεγάλη δυσπιστία.
Η Κλεοπάτρα ήξερε ότι αν η Ρώμη επιτιθόταν στην Αίγυπτο με όλη την ισχύ της,
θα ερχόταν το τέλος της ανεξάρτητης Αιγύπτου.
Δεν υπάρχει αμφιβολία ότι βρίσκονταν σε άμεσο κίνδυνο.
Η Κλεοπάτρα ξέρει
ότι για να προστατεύσει τη συνέχεια της Αιγύπτου ως βασιλείου,
πρέπει να προστατέψει τους διαδόχους της.
Τους στέλνει, λοιπόν, μακριά για να βεβαιωθεί ότι είναι ασφαλείς.
Αν δεν επιβίωναν τα παιδιά της,
ειδικά ο Καισαρίων που ήταν ο συν-Φαραώ της...
τότε, θα τελείωναν όλα.
Ως γήινη ενσάρκωση της θεάς Ίσιδας,
η Κλεοπάτρα είναι η γήινη ενσάρκωση της θεϊκής μητρότητας.
Σκεφτείτε πόσο θα πόνεσε
που έστειλε μακριά τα παιδιά της.
Δεν είχε άλλη επιλογή από πολιτική άποψη ή όσον αφορά την ασφάλειά τους, όμως.
Φαραώ, πρέπει να φύγουμε.
Το ξέρω, δώσε μου ένα λεπτό.
Εσείς οι δύο...
έχετε το ίδιο αίμα.
Το αίμα μου.
Θεϊκό αίμα.
Μην το ξεχνάτε.
Δεν το ξεχνάω.
Φαραώ.
Τα παιδιά της ήταν ό,τι πιο πολύτιμο είχε η Κλεοπάτρα.
Γιατί όσο ήταν ασφαλή, όσο ζούσαν...
θα ζούσε κι αυτή.
Και υπήρχε ελπίδα για την Αίγυπτο.
Η Κλεοπάτρα ήταν πρώτα διπλωμάτης
και μετά στρατιωτικός στρατηγός.
Είναι ξεκάθαρο πια ότι η διπλωματία δεν θα πετύχαινε τίποτα.
Η Κλεοπάτρα δεν ήθελε πόλεμο.
Δεν πίστευε ότι ο Μάρκος Αντώνιος ήταν έτοιμος για πόλεμο.
Σκοτώστε τον Αντώνιο.
Η ζωή του για τη δική σας.
Και των παιδιών σας, φυσικά.
Νομίζω ότι η Κλεοπάτρα ίσως σκεφτόταν να σκοτώσει τον Μάρκο Αντώνιο.
Της ήταν άχρηστος πια.
Και ειλικρινά, της είχε γίνει βάρος.
Ίσως πίστευε ότι μπορούσε ακόμα
να κάνει συμφωνία με τον Οκταβιανό.
Ίσως, αν πρόδιδε τον Μάρκο Αντώνιο.
Γιατί ο Μάρκος Αντώνιος ήταν εξάλλου ο κύριος εχθρός του Οκταβιανού.
Δεν υπήρχε λόγος η Κλεοπάτρα να μη συνέχιζε ως βασίλισσα της Αιγύπτου,
αν ο Μάρκος Αντώνιος έβγαινε απ' τη μέση.
Μάρκο Αντώνιε.
Ήρθε μήνυμα απ' τον Οκταβιανό.
Λέει ότι εγγυάται την ασφάλεια τη δική μου και των παιδιών...
αν σε σκοτώσω.
Ώστε γι' αυτό ήρθες.
Όχι.
Απέρριψα την πρόταση.
Είμαστε μαζί σ' αυτό.
Ναι.
Όπως ήμασταν μαζί στο Άκτιο.
Έδιωξα τα παιδιά μας,
γιατί επιλέγω εμάς.
Μαζί, κανείς δεν μπορεί να μας νικήσει.
Ρώμη και Αίγυπτος.
Πού είναι;
Εμείς που είμαστε ρομαντικοί,
θέλουμε να είναι η πιο μεγάλη ιστορία αγάπης.
Αλλά η Κλεοπάτρα δεν ήταν ρομαντική.
Ήταν ρεαλίστρια.
Η Κλεοπάτρα ενδιαφερόταν για την αυτοσυντήρησή της
και των παιδιών της, αλλά και της χώρας της.
Και πίστευε, σ' αυτό το σημείο,
ότι ο Μάρκος Αντώνιος αποτελούσε το κλειδί γι' αυτήν τη συνεργασία.
Πες στον Οκταβιανό ότι τελειώσαμε!
Ο Μάρκος Αντώνιος είναι απρόβλεπτος.
Τώρα φέρεται παράλογα
και ξεσπάει στον αγγελιοφόρο.
Για να κρατήσει η Κλεοπάτρα τη θέση της στον θρόνο,
πρέπει να έχει τη Ρώμη συνεργάτη της.
Πες στον δειλό, αν με θέλει νεκρό, να με σκοτώσει ο ίδιος.
Ο Μάρκος Αντώνιος δεν θα διαπραγματευτεί.
Δεν θα υπάρξει άλλη κατάληξη εκτός από τον πόλεμο.
Ο Οκταβιανός κήρυξε πόλεμο στην Κλεοπάτρα.
Η ίδια συνειδητοποιεί ότι ούτε εκείνη ούτε ο Μάρκος Αντώνιος
θα τη γλίτωναν.
30 Π.Χ.
Την άνοιξη του 30 π.Χ.
ο Οκταβιανός, εισέβαλε στην Αίγυπτο με έναν τεράστιο στρατό.
Ήταν η μεγαλύτερη στρατιωτική εισβολή στη ρωμαϊκή ιστορία μέχρι τότε.
Με τις λιποταξίες από τον στρατό της Κλεοπάτρας στον Οκταβιανό
και τις απώλειες του Μάρκου Αντώνιου στη Ναυμαχία του Άκτιου,
οι λεγεώνες του Οκταβιανού υπερτερούσαν αυτών της Κλεοπάτρας και του Αντώνιου.
Ο Οκταβιανός ήθελε να δώσει ένα οριστικό τέλος.
Η Αίγυπτος ήταν ασυνήθιστα πλούσια σε υλικούς πόρους.
Ο Οκταβιανός τούς χρειαζόταν για να συντηρήσει τον στρατό του.
Ο Οκταβιανός ήθελε διακαώς να προσαρτήσει την Αίγυπτο.
Η Ρώμη θα την είχε ως σιτοβολώνα και δεν θα ενδιαφερόταν αν την κατέστρεφε.
ΡΟΔΟΣ - ΑΛΕΞΑΝΔΡΕΙΑ
Ο στρατός του Οκταβιανού προελαύνει προς το Πηλούσιο.
Ο Οκταβιανός μπορούσε να πλεύσει απευθείας στην Αλεξάνδρεια
αλλά δεν το κάνει.
Ανασυντάσσεται και μετακινεί τις δυνάμεις του από ξηράς.
Είναι σημαντικό, γιατί στην πορεία
ο Οκταβιανός εξασφαλίζει τη μία συμμαχία μετά την άλλη.
Θέλει να στρέψει τον τοπικό πληθυσμό
εναντίον του Μάρκου Αντώνιου και εναντίον της Κλεοπάτρας.
Εξαπέλυσε μια μοχθηρή προπαγάνδα κατά της Κλεοπάτρας.
Έτσι, παρόλο που ο Μάρκος Αντώνιος ήταν άπιστος στην αδερφή του,
ενοχοποιεί την Κλεοπάτρα ως μέγα πλανεύτρα,
Ως ξελογιάστρα, ως αλκοολική, ως μάγισσα.
Είναι μισογύνης και ξενοφοβικός.
Συνεπώς, η ίδια είναι απειλή.
Οι Ρωμαίοι συγκλητικοί βλέπουν ότι η Κλεοπάτρα επηρεάζει δύο ήρωές τους
και δεν θα το ανεχτούν άλλο.
Πιστεύουν ότι είναι καιρός, κατά τη γνώμη τους,
ο Οκταβιανός να βάλει τέλος στην ανάμιξη της Κλεοπάτρας στις ρωμαϊκές υποθέσεις.
Είναι η τέλεια στρατηγική για να κερδίσουν την υποστήριξη
των τελευταίων συμμάχων του Μάρκου Αντώνιου.
Ο Οκταβιανός φροντίζει,
όταν έρθει η ώρα για την τελική μάχη
με τον Μάρκο Αντώνιο και την Κλεοπάτρα,
να μην έχει εχθρούς στα νώτα του.
ΑΛΕΞΑΝΔΡΕΙΑ
Ενώ ο στρατός του Οκταβιανού προελαύνει προς την Αλεξάνδρεια,
ο Μάρκος Αντώνιος έχει πέσει σε σοβαρή κατάθλιψη.
Η Κλεοπάτρα προσπαθεί να του φτιάξει τη διάθεση οργανώνοντας ένα πλούσιο γεύμα.
Ο λόγος που η Κλεοπάτρα διοργανώνει το δείπνο
αφορά τη θρησκευτική ιδεολογία της περιοχής.
Ο Μάρκος Αντώνιος, ως ομοίωση του θεού Διόνυσου,
είναι ο θεός του γλεντιού,
κι αυτό το δείπνο θα έτρεφε και θα ενίσχυε
τη θρησκευτική του υπόσταση ως νόμιμου ανατολικού μονάρχη.
Αποτελεί άμεση πρόκληση προς τη Ρώμη.
Λέει "Έχουμε την εξουσία".
Δηλώνει ότι δεν τη νοιάζει η γνώμη της Ρώμης.
Επικίνδυνη στάση για πόλεμο.
Καθώς ο στρατός του Οκταβιανού πλησιάζει στην Αλεξάνδρεια,
ο στρατός του Αντώνιου και της Κλεοπάτρας έχει, σ' αυτό το σημείο, αποδιοργανωθεί,
έχει χάσει το ηθικό του.
Ο διοικητής του Πηλούσιου παραδόθηκε.
Αυτομόλησε στον Οκταβιανό.
Ο Οκταβιανός δέχεται αυτομολήσεις από την αιγυπτιακή πλευρά
κι από άλλους συμμάχους της Αιγύπτου,
οι οποίοι τώρα συντάσσονται με τη Ρώμη.
Ο διοικητής του Πηλούσιου δεν θα ξαναδεί τη γυναίκα και την κόρη του.
Όχι σ' αυτήν τη ζωή.
Χρειαζόμαστε βοήθεια για να σταματήσουμε τον Οκταβιανό.
Το ξέρω.
Θα μας βοηθήσουν οι θεοί.
Ευτυχώς για σένα, έχεις μία εδώ.
Ο Οκταβιανός δεν είναι ισάξιός μας.
Φίλοι.
Ακόμα και στις καλύτερες εποχές, υπάρχουν προδότες ανάμεσά μας.
Ξέρουμε ότι στη χώρα μας, κάποιοι πρόδωσαν την Αίγυπτο,
ανοίγοντας τις πύλες τους στον Οκταβιανό.
Όποιος προδίδει την Αίγυπτο δεν γλυτώνει.
Οι εχθροί σου είναι και δικοί μας εχθροί.
Στον Μάρκο Αντώνιο.
Οι Αιγύπτιοι πρέπει να είχαν πολύ άγχος
με τον ρωμαϊκό στρατό να προελαύνει κατά πάνω τους.
Γιατί μέχρι τότε, η Ρώμη στήριζε την Αίγυπτο
και ουσιαστικά είχε γίνει εχθρός της πια.
Είναι πολύ αργά για την Κλεοπάτρα να πάρει το μέρος του Οκταβιανού.
Έχει μπλέξει άσχημα με τον Μάρκο Αντώνιο.
Κοιμάσαι;
Όχι.
Οπότε, έχει τα πάντα να χάσει αυτήν τη στιγμή.
Όχι μόνο τη ζωή της και τη θέση της,
αλλά και τη χώρα της.
-Πόση ώρα; -Έχουμε χρόνο.
-Τους παρακολουθούμε; -Τους βλέπουν οι ανιχνευτές μας.
Πες στο ιππικό ότι φεύγουμε.
Ευχαριστώ, Μαέλιε.
Το πλεονέκτημα της Κλεοπάτρας
είναι ότι υπερασπίζεται τα εδάφη της.
Και ξέρει από προηγούμενη εμπειρία με τον Ιούλιο Καίσαρα
ότι οι Αιγύπτιοι δεν συμπαθούν τη Ρώμη.
Η Αίγυπτος δεν θέλει να είναι υπό ρωμαϊκό έλεγχο ή κατοχή.
Ο Μάρκος Αντώνιος είναι έμπειρος στρατιωτικός.
Έχει μεγάλο πλεονέκτημα έδρας.
ΡΩΜΗ, ΑΛΕΞΑΝΔΡΕΙΑ
Συναντιέται με τις δυνάμεις του Οκταβιανού έξω από την Αλεξάνδρεια.
Ο Μάρκος Αντώνιος είναι στρατιώτης.
Ξέρει πώς να κερδίζει μια μάχη.
Απολαμβάνει τη μάχη.
Απολαμβάνει να πολεμά δίπλα στους άντρες του.
Οι δυνάμεις του Αντώνιου και της Κλεοπάτρας είχαν ξεκουραστεί.
Οι δυνάμεις του Οκταβιανού ήταν σε κίνηση,
ενώ οι δυνάμεις του Αντώνιου ήταν ξεκούραστες.
Τι συμβαίνει;
Υπάρχει νερό και φαγητό για τους τραυματίες;
Ναι, το φρόντισα.
-Ελέγξατε και το οπλοστάσιο; -Το ελέγχουμε.
Βάσει προηγούμενης εμπειρίας,
η Κλεοπάτρα γνωρίζει την τρωτότητα των πηγών νερού της Αλεξάνδρειας.
Ξέρει ότι μπορεί να δηλητηριαστούν.
Θέλω δύο φρουρούς σε κάθε πηγάδι και κάθε πηγή νερού.
Το άλλο μειονέκτημα του Μάρκου Αντώνιου και της Κλεοπάτρας
είναι η έλλειψη προμηθειών και δυνάμεων.
Δεν έχουν στρατό, ούτε γραμμές ανεφοδιασμού.
Η Κλεοπάτρα είναι ερωμένη, όχι πολεμίστρια.
Κατανοεί ότι ο πόλεμος μπορεί να είναι αμφίρροπος.
Νιώθει ότι ο Μάρκος Αντώνιος δεν κατανοεί
τη διάταξη των εδαφών της Αλεξάνδρειας.
Ίσως υπερεκτίμησε τις ικανότητές του.
Είναι αγχωμένη.
Κερδίσαμε τη μάχη, αλλά...
Αλλά τι;
Έχουν κι άλλο στρατό, Κλεοπάτρα.
Το ξέρω.
Δεν ηττηθήκαμε ακόμα.
Έτσι δεν είναι;
Όχι. Δεν ηττηθήκαμε ακόμα.
Ωραία.
Ο ίδιος ανησυχεί πολύ.
Γι' αυτό ανησυχεί και η Κλεοπάτρα.
Αλλά τον στέλνει στην επόμενη μάχη.
Η πολιορκία είναι τεράστια.
ΑΛΕΞΑΝΔΡΕΙΑ
Ο Μάρκος Αντώνιος είναι σε απόγνωση.
Βάζει τους τοξότες του να ρίξουν χρυσό σ' όσους αποστατούν από τον Οκταβιανό.
Πρέπει να σπάσει την πολιορκία.
Ο Μάρκος Αντώνιος κάνει μια τολμηρή κίνηση κατά του Οκταβιανού.
Εξαπολύει επίθεση από ξηράς και θάλασσας ταυτόχρονα.
Οι δυνάμεις τους αναμετρώνται έξω από την Αλεξάνδρεια
σε μια αποφασιστική, σημαντική μάχη.
Στρατηγέ, ο αιγυπτιακός στόλος αυτομόλησε στον Οκταβιανό.
Όχι, δεν είναι αλήθεια.
Φοβάμαι πως είναι, στρατηγέ.
Όχι.
Τίποτα δεν εμποδίζει πια τον Οκταβιανό
να αποβιβαστεί στην Αλεξάνδρεια.
Τι συμβαίνει;
Πήγαινε να δεις τι συμβαίνει.
-Εντάξει. -Γρήγορα.
Η Κλεοπάτρα ήταν πεπεισμένη ότι οι πύλες της Αλεξάνδρειας ήταν απαραβίαστες.
Ήταν καλά προστατευμένες.
Όταν ο Οκταβιανός κι ο στρατός του μπαίνουν μέσα,
είναι ξεκάθαρο για την Κλεοπάτρα ότι ο στρατός της έχει αυτομολήσει.
Που σημαίνει ότι η χώρα είναι στα χέρια του Οκταβιανού.
Για τους περισσότερους από εμάς, αν ήμασταν στη θέση της Κλεοπάτρας,
το τέλος ήταν δεδομένο.
Νομίζω ότι θα παθαίναμε νευρικό κλονισμό, κρίση πανικού.
Οι άμυνές μας έπεσαν, πρέπει να φύγουμε.
Η Κλεοπάτρα δεν θα ήθελε να υποταχθεί.
Αν είναι εδώ, σημαίνει ότι ο στρατηγός...
Σιωπή, Ειράς.
Φαραώ, πρέπει να φύγουμε αμέσως.
Ακόμα κι αν η Κλεοπάτρα καταφέρει να κρατήσει τον θρόνο της
ή τον δώσει σε κάποιο από τα παιδιά της,
η Αίγυπτος θα γίνει επαρχία της Ρωμαϊκής Αυτοκρατορίας.
-Φαραώ, πρέπει να... -Σιωπή, είπα!
Πήγαινέ το στον Αντώνιο.
Φαραώ, πρέπει να φύγουμε.
Το έργο της, η κληρονομιά της κινδυνεύουν, ακόμη και να χαθούν ολοκληρωτικά.
Γρήγορα.
Γρήγορα!
Η Κλεοπάτρα συγκεντρώνει όλα της τα πλούτη στον τάφο της.
Είναι από τα τελευταία της ατού.
Ο Οκταβιανός χρειάζεται τον θησαυρό για να συντηρήσει τον στρατό του.
Ο τάφος της Κλεοπάτρας είναι μισοτελειωμένος.
Ταμπουρώθηκε μέσα.
Δεν θ' αφήσω τον Οκταβιανό να με πιάσει.
Θα τα κάψουμε όλα.
Ο μπάσταρδος δεν θα πάρει τίποτα.
Η Κλεοπάτρα απειλεί να βάλει φωτιά στον τάφο της
και να καεί με όλον τον θησαυρό της.
Κλεοπάτρα!
Το ακούσατε αυτό;
-Μάρκο Αντώνιε; -Έρχονται. Έρχονται να μας πιάσουν.
Ρίξε μου κάτι ν' ανεβώ.
Ένα σχοινί, γρήγορα!
Κρατήσου, αγάπη μου!
Τραβήξτε!
Ο Μάρκος Αντώνιος πρέπει να μπει από ένα παράθυρο.
Ο Μάρκος Αντώνιος έκανε απόπειρα αυτοκτονίας,
όταν έλαβε το μήνυμα της Κλεοπάτρας.
Δεν ξέρουμε τι περιείχε εκείνο το μήνυμα.
Ο Σαίξπηρ θέλει να πιστέψουμε ότι η Κλεοπάτρα έκανε ότι αυτοκτόνησε
με την ελπίδα ότι αυτό θα οδηγούσε τον Μάρκο Αντώνιο στην αυτοκτονία.
Το πιο γενναίο πράγμα, σύμφωνα με τους Ρωμαίους,
ήταν η αυτοκτονία.
Ήταν ένας τρόπος να διατηρήσει κανείς την ανδρεία και την αξιοπρέπειά του,
ακόμα και μπροστά στον θάνατο.
Μείνε μαζί μου.
Κλεοπάτρα...
Θέλει να πεθάνει με την Κλεοπάτρα.
Και πεθαίνει στην αγκαλιά της Κλεοπάτρας.
Ο Οκταβιανός, ο δαιμόνιος πολιτικός μας, που είναι και αδίστακτος...
δεν θέλει την Κλεοπάτρα νεκρή στα χέρια των Ρωμαίων,
επειδή έτσι θα γινόταν μάρτυρας.
Κι όσοι Αιγύπτιοι είχαν αυτομολήσει στον Οκταβιανό
θα εξεγείρονταν.
Είναι Φαραώ.
Δεν σκοτώνεις...
μια Φαραώ.
Οι άντρες του Οκταβιανού σπάνε τη σκεπή για να μπουν στον τάφο.
Άναψε τον πυρσό.
Εσύ, σβήσε τη φωτιά!
Πιάστε την!
Είμαι κυρία δύο χωρών.
Θεά Νεωτέρα.
Είμαι θεά. Μη με προσβάλετε.
Θα πέθαινα για την Αίγυπτο.
Εσείς για τι θα πεθαίνατε;
Όχι.
Μη!
Σταματήστε!
Όχι!
Οι στρατιώτες την πάνε στο παλάτι όπου η ίδια παλιά δεχόταν τους πρέσβεις.
Μπαίνει μέσα ο Οκταβιανός.
Δεν έχουν ξανασυναντηθεί.
Μάλλον τα αφρικανικά μάγια σου σε πρόδωσαν αυτήν τη φορά.
Φαραώ;
Ξέρεις, τα μάγια σου μάλλον είναι πολύ δυνατά
αφού έστρεψες δύο γιους της Ρώμης εναντίον των δικών τους,
γιατί τα σχόλια για την ομορφιά σου σε κολακεύουν...
υπερβολικά.
Γιατί χαμογελάς;
Μάγισσα!
Είσαι πιο κοντός απ' ό,τι περίμενα.
Ξέρεις...
τα παιδιά σου σου μοιάζουν πολύ.
Ειδικά το μεγαλύτερο.
Θα είναι μεγάλη παρηγοριά για σένα στη Ρώμη.
Η Κλεοπάτρα πιστεύει ότι τα παιδιά της είναι ασφαλή.
Τα έστειλε σε ασφαλές μέρος με έμπιστους υπηρέτες της.
Οπότε, πιστεύει ότι δεν έχει τίποτα να φοβηθεί.
Έπρεπε να δεχτείς την προσφορά μου όταν είχες την ευκαιρία.
Θα χαρώ να σε διαπομπεύσω δημόσια.
Κι αυτά...
τα νόθα σου.
Θα παρακολουθούν.
Συνειδητοποιεί ότι ο Οκταβιανός έχει αιχμαλωτίσει τα παιδιά της.
Και με εκπλήσσει που δεν καταρρέει σ' αυτό το σημείο.
Πάρτε την από δω τώρα!
Ένα από τα πιο σημαντικά πράγματα που μπορούσε να κάνει ένας Ρωμαίος ηγέτης
για να κερδίσει την υποστήριξη και την αγάπη του ρωμαϊκού λαού
ήταν να κάνει μια μεγαλειώδη πομπή για τον μεγάλο στρατιωτικό του θρίαμβο.
Για να ολοκληρώσει τη νίκη του,
ο Οκταβιανός πρέπει να πάρει την Κλεοπάτρα στη Ρώμη,
για να συμμετάσχει στη θριαμβευτική πομπή του.
Φρόντισε να φτάσει στον Οκταβιανό.
Πίστεψέ με, θα θέλει να το διαβάσει.
Μην ανησυχείς, θα είμαστε όλες εδώ όταν γυρίσεις.
Η Κλεοπάτρα γράφει στον Οκταβιανό
και ζητά να ταφεί μαζί με τον Αντώνιο
και να επιτρέψει στον γιο της να τη διαδεχτεί στην Αίγυπτο.
Ως την τελευταία στιγμή η Κλεοπάτρα
είναι προσκολλημένη στον στόχο που την κατευθύνει σ' όλη της τη ζωή.
Προσπαθεί να εξασφαλίσει
ότι η δυναστεία των Πτολεμαίων δεν θα τερματιστεί.
Ότι η Αίγυπτος δεν θα γίνει επαρχία της Ρωμαϊκής Αυτοκρατορίας.
Θα το κάνουμε μαζί.
Αυτό είναι το σωστό.
Όπως αρμόζει σε μια θεά.
Έχει σχέδιο.
Η Κλεοπάτρα πάντα έχει ένα σχέδιο.
Έχει μελετήσει δηλητήρια που δεν είναι επώδυνα,
που δεν θα παραμορφώσουν το σώμα της.
Εκείνη αποφασίζει πώς θα πεθάνει.
Και με ποιον θα πεθάνει.
Ούτε ο Οκταβιανός ούτε η Σύγκλητος,
αλλά η Κλεοπάτρα.
Αυτή έχει τον έλεγχο.
Όταν ο Οκταβιανός παίρνει την επιστολή,
ξέρει ότι η Κλεοπάτρα δεν θα πάει στη Ρώμη
και ότι αυτοκτόνησε.
Μια δημόσια διαπόμπευσή της στη Ρώμη θα ήταν τρομερά ταπεινωτική.
Αποκλείεται να φέρονταν με το γάντι στην Κλεοπάτρα.
Οι ηττημένοι εχθροί συνήθως εκτελούνταν μετά.
Συνεπώς, ήξερε ότι πλησίαζε ο θάνατός της.
Ο Οκταβιανός δεν θα την άφηνε να ζήσει.
Ο Οκταβιανός ξέρει ότι τελείωσε.
Δεν γνωρίζουμε με ποια μέθοδο αυτοκτόνησε η Κλεοπάτρα.
Αυτό που αρέσει στους παραγωγούς ταινιών
είναι ότι πέθανε από δάγκωμα αιγυπτιακής κόμπρας.
Η κόμπρα είναι βασιλικό σύμβολο.
Ακόμα κι αν η κόμπρα δεν ήταν το όργανο αυτοκτονίας της,
ήταν το τέλειο σύμβολο που έδειχνε
ότι έφευγε από αυτόν τον κόσμο ως βασίλισσα της Αιγύπτου.
Δεν έχουν βρεθεί ποτέ οι τάφοι της Κλεοπάτρας και του Μάρκου Αντώνιου.
Δεν ξέρουμε αν έγινε δεκτή η τελευταία επιθυμία της
να ταφούν μαζί.
Οι αρχαιολόγοι ψάχνουν τον τάφο της Κλεοπάτρας...
μάταια.
Ο Οκταβιανός δεν θα ενέκρινε έναν τάφο
με τα λείψανα της Κλεοπάτρας και του Μάρκου Αντώνιου.
Θα γινόταν το επίκεντρο της επανάστασης.
Η ταφή δεν ήταν μέρος της ρωμαϊκής παράδοσης.
Δεν μουμιοποιούσαν τα πτώματα, τα αποτέφρωναν.
Νομίζω ότι η Κλεοπάτρα και ο Μάρκος Αντώνιος αποτεφρώθηκαν.
Αυτό είναι ένα σημείο καμπής στην ιστορία.
Η Αίγυπτος χάνει την ανεξαρτησία της.
Τέλος. Έγινε επαρχία της Ρώμης.
Η μακρά ιστορία της Αιγύπτου ως μεγάλου πολιτισμού τελειώνει.
Η Αίγυπτος γίνεται ο σιτοβολώνας της Ρώμης.
Η Ρώμη δεν θα συνέχιζε τη στρατιωτική της επέκταση,
αν δεν ξόδευε τεράστιες ποσότητες αιγυπτιακών πόρων.
Η Ρώμη αντλεί τον πλούτο της Αιγύπτου και την οδηγεί στην εξαθλίωση.
Η Αίγυπτος παύει να υπάρχει ως βασίλειο.
Η Κλεοπάτρα είναι η τελευταία φαραώ της Αιγύπτου.
Λίγο αργότερα,
ο Οκταβιανός έβαλε τη Σύγκλητο να τον ανακηρύξει αυτοκράτορα.
Ο αυτοκράτορας Αύγουστος.
Ήθελε να κυβερνήσει για πάντα.
Έτσι θεωρούσε ότι έπρεπε να είναι ένας δικτάτορας.
Παραδόξως, όπως και η Κλεοπάτρα, ο Οκταβιανός εξυψώνεται ως θεός.
Ο θάνατος της Κλεοπάτρας
ήταν μία από τις τελικές φάσεις
αυτού που θεωρούμε αρχαία Αίγυπτο.
Υπάρχουν ακόμα τα άλλα τρία παιδιά της Κλεοπάτρας.
Τα παιδιά του Μάρκου Αντώνιου και της Κλεοπάτρας
αποτελούν απειλή για τον Οκταβιανό.
Ο Αλέξανδρος Ήλιος, η Κλεοπάτρα Σελήνη και ο μικρός Πτολεμαίος Φιλάδελφος
οδηγούνται στη Ρώμη.
Ωστόσο, δεν θα άφηνε τον Καισαρίωνα να ζήσει.
Ο Καισαρίων ανατράφηκε ως Φαραώ.
Μπορούσε να εξεγερθεί,
να πει "Είμαι ο γιος του Καίσαρα". Εγώ έπρεπε να κυβερνώ τη Ρώμη".
Είναι μεγάλη απειλή για τον Οκταβιανό.
Γι' αυτό τον εκτέλεσε. Τον σκότωσε.
Όταν ο Οκταβιανός πάει τα παιδιά στη Ρώμη,
τα παρελαύνει πίσω από ένα ομοίωμα της Κλεοπάτρας
μ' ένα φίδι γύρω από το μπράτσο της.
Τα εξευτελίζει δημοσίως,
βάζοντάς τα να περπατήσουν πίσω από το ομοίωμα της μητέρας τους
δεμένα με βαριές, χρυσές αλυσίδες.
Οι αλυσίδες μάλιστα ήταν τόσο βαριές
που παραπατούσαν και μετά βίας προχωρούσαν.
Ο κόσμος ένιωθε συμπόνια για τα παιδιά,
αλλά μετά τα έστειλε απροσδόκητα
να μείνουν με την αδερφή του, την Οκταβία,
που ήταν η σύζυγος του Μάρκου Αντώνιου όταν έγινε η σύλληψη των παιδιών.
Η ταλαιπωρημένη Οκταβία μεγαλώνει τα παιδιά του Μάρκου Αντώνιου.
Η τύχη των δύο αγοριών αγνοείται,
αλλά η Κλεοπάτρα Σελήνη παντρεύεται τον Τζούμπα της Μαυριτανίας.
Η ειρωνεία είναι ότι η Κλεοπάτρα Σελήνη γίνεται άλλη μια Αφρικανή βασίλισσα.
Η Κλεοπάτρα Σελήνη κυβερνά μια πολυτελή αυλή
στην πρωτεύουσα της Μαυριτανίας, όπως ήταν η Αλεξάνδρεια.
Η αυλή της Σελήνης είναι επίσης γεμάτη λογοτεχνία, φιλοσοφία και τέχνη.
Η Σελήνη, όπως και η μητέρα της, έχει φτιάξει έναν τάφο.
Από τους πιο εντυπωσιακούς στον αρχαίο κόσμο.
Ξέρουμε από κάποια απομεινάρια στον τάφο της
και από τις πλευρές των ανακτόρων της,
ότι έβαλε αιγυπτιακά αγάλματα στο παλάτι της,
ώστε να διατηρήσει τον δεσμό με τη μητέρα και την πατρίδα της.
Αποκτά έναν γιο που έγινε διάδοχος του άντρα της.
Έδωσε στον γιο της, τον Πτολεμαίο, το όνομα του πατέρα της Κλεοπάτρας.
Η δυναστεία συνεχίζεται, όμως,
επειδή η εγγονή της παντρεύτηκε μέλος της ρωμαϊκής αυτοκρατορικής οικογένειας.
Κι έτσι η Κλεοπάτρα συνεχίζει να ζει.
Ακόμα και στην αρχαιότητα, ζούσε μέσα από την κόρη της
και ζούσε μέσα από τον εγγονό της.
Η Κλεοπάτρα είναι σημαντική, επειδή είναι η τελευταία ηγέτιδα
μιας ανεξάρτητης, ισχυρής Αιγύπτου.
Είναι σύμβολο γυναικείας χειραφέτησης.
Δεν υπάρχει Ρώμη χωρίς Αίγυπτο.
Είναι μια γυναίκα που ασκεί εξουσία.
Η Κλεοπάτρα προσπαθούσε να σώσει τη χώρα που αγαπούσε από την καταστροφή.
Είμαι η Ίσιδα.
Βασίλισσα των Βασιλέων!
Θα πέθαινα για την Αίγυπτο.
Εσείς για τι θα πεθαίνατε;
Έχει γίνει σύμβολο.
Αντιστάθηκα πολύ καιρό στην Κλεοπάτρα
κατά την ακαδημαϊκή μου πορεία.
Είπα "Δεν πρόκειται να σε μελετήσω".
Έβλεπα συνεχώς ένα όνειρο, όπου υπήρχε μια σκοτεινή φιγούρα,
σίγουρα ένα αρχαίο πρόσωπο, σαφέστατα γυναίκα,
που μου έλεγε
"Πρέπει να πεις την ιστορία μου.
Πρέπει να το κάνεις".
Θέλω ο κόσμος να μάθει την ιστορία της Κλεοπάτρας,
γιατί ήταν Αφρικανή βασίλισσα.
Είναι γεγονός που έχει θαφτεί, έχει διαγραφεί, έχει εξωραϊστεί.
Γενιές και γενιές μαγεύονται από την Κλεοπάτρα.
Η ιστορία της έχει απήχηση σε κάθε γυναίκα.
Η Κλεοπάτρα ήταν από τους πιο ισχυρούς ηγεμόνες
που έχει γνωρίσει ποτέ ο κόσμος.
Θα μείνει γνωστή στην ιστορία ως η πιο διάσημη βασίλισσα της Αφρικής.
Θα ζει μέχρι...
να μην υπάρχει άλλος να διηγηθεί την ιστορία της.
Υποτιτλισμός: Πολυξένη Γεωργίου